Boltaval 7. – 10. bekkur

Kennari: Erla Brá Sigfúsdóttir

Almennt um kennsluna

7. – 10. bekkur er í valgreinum þrisvar sinnum í viku. Íþróttaval er einu sinni í viku tvo tíma í senn. Valgreinum er skipt upp í þrjár annir, fyrstu önnina er boltavel þar sem skoðað er helstu boltagreinar frá hinum ýmslu löndum eins og blak, körfubolta og amerískan fótbolta.
Val er hluti af skólastefnu hvers sveitafélags og skóla og er hluti af skyldunámi nemenda. Tilgangurinn er að veita valfrelsi á unglingastigi og hægt sé að laga námið sem mest að þörfum einstaklings og gera hverjum og einum kleift að leggja eigin áherslur í námi miðið við áhugasvið.
Boltaval er tengt skólaíþróttum og hæfniviðmið eru tekin úr þeim fjórum þáttum; *líkamsvitund, leikni og afkastargeta, félagslegir þættir, heilsa og efling þekkingar og öryggis- og skipulagsreglur.*

Námsaðlögun: Í öllum tilvikum þar sem nemendur eru með sértæka námsörðugleika er sett upp einstaklingsnámskrá. Ef um vægari frávik er að ræða er kappkostað að leggja nemendum til bjargir við námið í öllum námsgreinum ef þurfa þykir, s.s. að nýta upplýsingatækni í meira mæli og val á námsefni / námsgögnum þjóni sem best einstaklingsmiðuðu námi.

Við lok valannar geta nemendur

*Líkamsvitund, leikni og afkastargeta*

* Tekið þátt í hóp- og einstaklingsíþróttum
* Gert æfingar sem reyna á þol
* Að nemendur geti sýnt boltafærni í mismunandi boltaíþróttum

*Félagslegir þættir*

* Sýnt virðingu og góða framkomu í leik hvort sem hann tapast eða vinnst
* Farið eftir leikreglum

*Heilsa og efling þekkingar*

* Tekið þátt í leikjum og keppnum af margvíslegu tagi
* Skýrt helstu áhrif heyfingar á líkama og andlega líðan og mikilvægi góðrar næringar fyrir vöxt og viðhald líkamans

*Öryggis- og skipulagsreglur*

* Farið eftir öryggis-, skipulags- og umgengnisreglum í íþróttamiðstöðum
* Brugðist við ýmiskonar óhöppum

Skipulag kennslu

Kennsluaðferðir: einstaklingskennsla og hópakennsla, verklegar æfingar, sýnikennsla, innlagnir og herminám.

Skipulag í kennslustofunni: einstaklingsvinna, hópavinna og samvinna.

Námsgögn: öll þau tæki og tól til að hjálpa nemendum að ná settum hæfniviðmiðum eins og boltar, keilur, net, dýnur o.s.frv..

Námsmat

Námsmat er staðið/ólokið. Er tekið mið af virkni, getu og jákvæðni í tímum.

|  |  |
| --- | --- |
| Dagsetning | Kennsluþáttur |
| 2. september | Körfubolti |
| 8. september | Kóngulóafótbolti/fótbolti |
| 16. september | Fótbolti |
| 23. september | Blak |
| 30. september | Blak  |
| 7. október | Körfubolti |
| 14. október | Amerískur fótbolti |
| 21. október | Amerískur fótbolti |
| 28. október | Handbolti |
| 4. nóvember | Handbolti |
| 13. nóvember | Hafnarbolti |
| 18. nóvember | Hafnarbolti |